OpenLLM-France/wikimedia huggingface dataset:
# Frente Nacional

* Per a altres significats, vegeu «Front Nacional».
Frente Nacional (FN) va ser un partit polític espanyol d'ultradreta, constituït i dirigit per Blas Piñar com refundació i continuador del partit Fuerza Nueva, dissolt en 1982. Va ser creat en 1985 amb el suport econòmic d'altres grups de "Dreta Nacional" europeus com el Front National francès o el MSI Moviment Social Italià a fi d'incrementar la seva esfera de poder al Parlament Europeu d'Estrasburg. En 1987 el Frente Nacional es va presentar a les Eleccions al Parlament Europeu, sota el lema "Tingues Coratge", obtenint 122.927 vots, i per això no va obtenir cap representació i va iniciar un llarg procés de desastre que va ser potenciat pels 60.672 vots obtinguts en les eleccions europees següents, de 1989, a les quals van concórrer amb el slogan "Hi ha un Camí a la Dreta".
Molts dels seus membres, moguts pel seu rebuig a la gerontocracia en la cúpula del partit i al seu excessiu caràcter confessional, es van integrar en les Juntas Españolas. Per a frenar el descens dels seus afiliats, el Frente Nacional creà les Juventudes del Frente Nacional, secció dirigida per Luis José Cillero. Amb Cillero, al que molts van qualificar de jove "ancià", les sortides cap a Juntas Españolas es van incrementar i es van produir així mateix les escissions d'elements juvenils del Partit que van formar els grups Frente de Alternativa Nacional (FAN) i Nación Joven (NJ).
En 1992, els aliats europeus de Piñar, amb Jean-Marie Le Pen al capdavant, van amenaçar de retirar-li el seu suport si fracassava de nou. Piñar va pensar a delegar la seva responsabilitat al seu home de confiança, Miguel Bernard, però va poder seguir al capdavant al contactar amb les Juntas Españolas amb la intenció de presentar un nou projecte futur en comú. Finalment, en 1993 el Frente Nacional va ser dissolt després d'acumular una substanciós deute econòmic. Al juny de 2006 va entrar en el Registre de Partits Polítics del Ministeri de l'Interior un nou "Frente Nacional", sense vinculació política ni orgànica amb el de Blas Piñar, amb domicili en la mateixa seu que el partit FE/La Falange, liderada per José Fernando Cantalapiedra. El 28 d'octubre de 2007 més de 5.000 persones van donar la benvinguda al capdavant Nacional a Madrid, posteriorment el 23 d'octubre del mateix any realitzo una manifestació a Madrid demanant el dret a la "preferència nacional" i el 25 de novembre del 2007 va tornar a sortir al carrer per a mostrar la seva solidaritat amb l'AVT.
Va començar a realitzar una sèrie de presentacions regionals iniciant-les a Santander el 12 d'abril del 2008 en el Palau d'Exposicions i Congressos de Santander.

## Referències

* ↑ «Presentación del Frente Nacional. eldiariomontanes.es»., a diari Diario Montañes

## Enllaços externs

* Siti oficial del Frente Nacional
# Futbol a Mauritània

El futbol és l'esport més popular a Mauritània. És dirigit per la Federació de Futbol de la República Islàmica de Mauritània.
L'any 2019, la seva selecció es classificà per primer cop per una Copa d'Àfrica de Nacions.

## Competicions

* Lliga mauritana de futbol
* Copa mauritana de futbol
* Copa de la Lliga mauritana de futbol
* Supercopa mauritana de futbol

## Principals clubs

Clubs amb més títols de lliga a 2019.
* FC Nouadhibou
* AS Garde Nationale
* ASC Police
* ACS Ksar
* ASC Nasr de Sebkha
* FC Tevragh-Zeina
* ASAC Concorde
* ASC Snim

## Principals estadis

| # | Estadi | Capacitat | Ciutat |
| 1 | Estadi Olímpic de Nouakchott | 20.000 | Nouakchott |
| 2 | Estadi Municipal de Nouadhibou | 5.000 | Nouadhibou |
| 3 | Estadi Cheikha Ould Boïdiya | 1.000 | Nouakchott |

## Vegeu també

* Federació de Futbol de la República Islàmica de Mauritània
* Selecció de futbol de Mauritània

## Referències

* ↑ Omar Almasri. «Mauritania’s big football plans - Football». Al Jazeera English. [Consulta: 3 desembre 2013].
* ↑ GMT. «BBC Sport - Mauritania surge up Fifa rankings». Bbc.co.uk, 08-08-2013. [Consulta: 3 desembre 2013].
* ↑ «Afcon 2019: Mauritania, Guinea, Ivory Coast qualify», 18-11-2018. [Consulta: 13 març 2019].
* ↑ «Mauritania – List of Champions». RSSSF.
* ↑ «Mauritania - List of Cup Winners». rsssf.com. [Consulta: 16 desembre 2017].
# Fresno de Caracena

Fresno de Caracena és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Fresno de la Ribera

Fresno de la Ribera és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 441 | 430 | 421 | 420 |

## Enllaços externs

* Escut de Fresno de la Ribera
# Fresno del Río

Fresno del Río és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 218 | 214 | 189 | 190 |
# Fútbol Club Juárez Femenil

El Futbol Club Juárez Femenil, també conegut com Bravas, és un club de futbol professional de la Primera Divisió Femenina de Mèxic amb seu a Ciudad Juárez. Va ser fundat l'11 de juny de 2019, juga de local a l'Estadi Olímpic Benito Juárez, que compta amb una capacitat per a 19.703 persones, i està ubicat a l'àrea del parc urbà d'El Chamizal.

## Història

L'11 de juny de 2019 es va aprovar la compra de la franquícia de Lobos BUAP per part del FC Juárez, per la qual cosa els Bravos van ocupar el seu lloc a Primera Divisió.
Després de l'adquisició, el club es va veure obligat a confeccionar un equip de futbol femení de cara al campionat de lliga de 2019. El 15 de juliol del 2019 es va celebrar el primer partit oficial de l'equip amb un empat per un gol davant el Club León Femenil. El juny del 2023, Milagros Martínez va deixar de ser l'entrenador de l'equip.

## Referències

* ↑ «Comunicado de la LIGA MX / ASCENSO MX». Liga BBVA Bancomer MX, 11-06-2019.
* ↑ «Oficial, FC Juárez jugará en la Liga MX; Lobos BUAP se despide». Milenio Diario, 11-06-2019.
* ↑ «Inicia integración de FC Juárez femenil». FC Juárez, 10-07-2019. [Consulta: 22 juliol 2019].
* ↑ «FC Juárez debuta en la Liga Femenil MX con empate ante Club León». Soy Fútbol, 15-07-2019. [Consulta: 22 juliol 2019].
* ↑ JP. «'Mila' Martínez deja el Juárez FC Femenil» (en espanyol de Mèxic). López-Dóriga Digital, 05-06-2023. [Consulta: 5 juny 2023].
# Front d'Alliberament de Nans de Jardí

El Front d'Alliberament de Nans de Jardí, FLNJ, és una organització sense ànim de lucre que defensa la llibertat dels gnoms de jardí, petits personatges barbuts decoratius de ceràmica, transportant-los dels llocs on es troben tancats, sovint patis i jardins particulars, a altres llocs on consideren que són lliures, com per exemple boscos. És a dir que roben les figuretes per a canviar-les de lloc. El fenomen va rebre una certa cobertura dels mitjans de comunicació durant la dècada dels 90 del segle xx.
El FLNJ es va donar a conèixer a França l'any 1997. En un any van robar més de 150 nans de jardí, afirmant els drets dels gnoms de ceràmica. El líder del grup va ésser condemnat pel robatori de més de 150 nans de jardí. L'any 1998, es va produir un "suïcidi en massa" de nans de jardí que va ésser atribuït al Front d'Alliberament de Nans de Jardí. A la localitat francesa de Briey es van trobar 11 gnoms de jardí penjats pel coll d'un pont. En un paper s'hi podia llegir: "Quan llegiu aquestes poques paraules ja no serem part del vostre món egoista, on servim merament de decoració". L'any 2006, el Front va aconseguir un altre cop l'atenció dels mitjans de comunicació quan 80 gnoms van ésser robats a la regió de Limoges (França).
Una branca italiana del moviment, el MALAG (Movimento Autonomo per la Liberazione delle Anime da Giardino) té per objectiu l'establiment d'un santuari de gnoms europeus a la vila de Barga.

## Enllaços externs

* web del MALAG (italià)
* web del FLNJ Arxivat 2006-06-13 a Wayback Machine. (francès)
# Garrelsita

La garrelsita és un mineral de la classe dels silicats. Va ser descoberta l'any 1955 a Utah, Estats Units. Rep el seu nom en honor de Robert Minard Garrels (1916-1988), geoquímic i educador estatunidec.

## Característiques

La garrelsita és un nesosilicat de fórmula química NaBa₃B₇Si₂O$_{16}$(OH)₄. Cristal·litza en el sistema monoclínic en cristalls dipiramidals escarpats, prismàtics, de fins a 3 mm, comunament estriats. És incolora i la seva duresa a l'escala de Mohs és 6.
Segons la classificació de Nickel-Strunz, la garrelsita pertany a «09.AJ: Estructures de nesosilicats (tetraedres aïllats), amb triangles de BO₃ i/o B[4], tetraèdres de Be[4], compartint vèrtex amb SiO₄» juntament amb els següents minerals: grandidierita, ominelita, dumortierita, holtita, magnesiodumortierita, bakerita, datolita, gadolinita-(Ce), gadolinita-(Y), hingganita-(Ce), hingganita-(Y), hingganita-(Yb), homilita, melanocerita-(Ce), minasgeraisita-(Y), calcibeborosilita-(Y), stillwellita-(Ce), cappelenita-(Y), okanoganita-(Y), vicanita-(Ce), hundholmenita-(Y), prosxenkoïta-(Y) i jadarita.

## Formació i jaciments

Només ha estat trobada als Estats Units, a Utah i Califòrnia.

## Referències

* 1 2 «Garrelsite» (en anglès). Mindat. [Consulta: 7 novembre 2015].
* ↑ «Garrelsita» (en anglès). Handbook of Mineralogy. [Consulta: 16 octubre 2016].
# Garrett (Washington)

Garrett és una concentració de població designada pel cens dels Estats Units a l'Estat de Washington. Segons el cens del 2000 tenia 1.022 habitants.

## Demografia

Segons el cens del 2000, Garrett tenia 1.022 habitants, 407 habitatges, i 291 famílies. La densitat de població era de 186,1 habitants per km².
Dels 407 habitatges en un 31,2% hi vivien nens de menys de 18 anys, en un 62,9% hi vivien parelles casades, en un 6,1% dones solteres, i en un 28,5% no eren unitats familiars. En el 24,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,98.
Per edats la població es repartia de la següent manera: un 25% tenia menys de 18 anys, un 4,9% entre 18 i 24, un 24,6% entre 25 i 44, un 26,8% de 45 a 60 i un 18,8% 65 anys o més.
L'edat mediana era de 43 anys. Per cada 100 dones de 18 o més anys hi havia 93,2 homes.
La renda mediana per habitatge era de 38.750 $ i la renda mediana per família de 48.203 $. Els homes tenien una renda mediana de 38.854 $ mentre que les dones 24.643 $. La renda per capita de la població era de 18.895 $. Aproximadament el 3,3% de les famílies i el 8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garrett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Garrett». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Fundania (cràter)

Fundania és un cràter amb coordenades planetocèntriques de 60.91 ° de latitud nord i 290.92 ° de longitud est, sobre la superfície de l'asteroide del cinturó principal (4) Vesta. Fa 29.23 km de diàmetre. El nom adoptat com a oficial per la UAI el cinc de febrer de 2014. i fa referència a Annia Fundania Faustina, una noble romana.

## Referències

* ↑ "Fundania (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Birley, Anthony R.. Routledge. Septimius Severus, the African Emperor, 1988.
# Geddes (cràter)

Geddes és un cràter d'impacte en el planeta Mercuri de 84 km de diàmetre. Porta el nom de la pintora de vitralls irlandesa Wilhelmina Geddes (1887-1955), i el seu nom va ser aprovat per la Unió Astronòmica Internacional el 2010.

## Referències

* ↑ «Geddes». Gazetteer of Planetary Nomenclature. United States Geological Survey, 11-10-2016. [Consulta: 31 maig 2017].

## Vegeu també

* Llista de cràters de Mercuri
# Gaufred Bastons

Gausfred o Jofre Bastons o Bastó (segle xi) fou un noble cavaller del bisbat de Girona que va estar al servei dels comtes de Barcelona i d'Empúries. Va heretar dels seus oncles Silvi i Adelaida la vila de Cervià. El 1065 va reconèixer tenir els castells de Púbol i de Cervià pels comtes de Barcelona Ramon Berenguer I i Almodis de la Marca, a qui jurà fidelitat a canvi del compromís de tenir una host de fins a vint cavallers.
En el conflicte entre els germans Ramon Berenguer II i Berenguer Ramon II (1080), es posicionà a favor del primer. Quan aquest cedí ostatges al seu germà, Gausfred en fou un d'ells.
En fer testament, l'any 1102, posseïa, a més dels castells de Cervià i Púbol, el castell de Mont-roig, alous a Espolla, Cabanes i Celrà, camps a Espiells i un mas a Rissec.

## Referències

* 1 2 3 El Castell de Cervià de Ter: guia històrica i arqueològica. Cervià - Girona: Ajuntament de Cervià de Ter - Documenta Universitaria, 2017, p. 34-35. ISBN 9788499843889.
* 1 2 «Gaufred Bastons». Gran Enciclopèdia Catalana. Barcelona: Grup Enciclopèdia Catalana.
# Geiger (Alabama)

Geiger és una població dels Estats Units a l'estat d'Alabama. Segons el cens del 2000 tenia 161 habitants.

## Demografia

Segons el cens del 2000, Geiger tenia 161 habitants, 56 habitatges, i 40 famílies. La densitat de població era de 62,8 habitants/km².
Dels 56 habitatges en un 32,1% hi vivien nens de menys de 18 anys, en un 44,6% hi vivien parelles casades, en un 17,9% dones solteres, i en un 26,8% no eren unitats familiars. En el 23,2% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,46.
Per edats la població es repartia de la següent manera: un 30,4% tenia menys de 18 anys, un 11,2% entre 18 i 24, un 23% entre 25 i 44, un 21,7% de 45 a 60 i un 13,7% 65 anys o més.
L'edat mediana era de 36 anys. Per cada 100 dones hi havia 83 homes. Per cada 100 dones de 18 o més anys hi havia 89,8 homes.
La renda mediana per habitatge era de 17.917 $ i la renda mediana per família de 23.750 $. Els homes tenien una renda mediana de 30.625 $ mentre que les dones 10.417 $. La renda per capita de la població era de 8.585 $. Aproximadament el 33,3% de les famílies i el 41,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Gavotí del Japó

El gavotí del Japó o gavotí japonès (Synthliboramphus wumizusume) és un ocell marí de la família dels àlcids (Alcidae) que actualment només cria a l'arxipèlag japonés.

## Morfologia

* Fa una llargària d'uns 22 cm amb un pes d'uns 165 grams.
* Gris blavós per sobre i blanc per sota.
* Front, capell i clatell negre, galtes i gola gris pissarra.
* En plomatge d'estiu un plomall negre penja per darrere cap a baix des del capell i una línia de plomes blanques s'estén des de l'ull cap arrere.
* Bec curt i fort de color groc. Potes grogues.
* Joves semblants als adults en hivern.

## Hàbitat i distribució

D'hàbits pelàgics i costaners, cria a costes i illes rocoses deshabitades del Japó, incloent-hi les illes Izu. Es dispersa pels mars dels voltants de l'arxipèlag del Japó.

## Referències

* ↑ El gavotí japonès a CERCATERM Rev. 14/11/2011 (català)
* ↑ El gavotí japonès a BIRDLIFE Rev. 14/11/2011 (anglès)
# Geneva Duker

Geneva M. Duker Schissel (Boston, 5 de març de 1905 - Falmouth, 14 de juliol de 1976) va ser una actriu, ballarina, model i submarinista estatunidenca. Va sovintejar en l'escena del vodevil i va aparèixer en diverses produccions de Broadway a la dècada del 1920.

## Vida primerenca i formació

Duker va néixer a Boston, filla de William John Duker i Ellen McMenamin Duker. Va esdevenir una nedadora i bussejadora excelsa als banys municipals de Boston, i es va graduar a l'Acadèmia Notre Dame de Boston.
Les seves germanes grans Susan, Alice i Jessie feien una funció de busseig de vodevil conegut com les Duker Sisters, a la qual de vegades s'unia com a participant. El 1921, va ser destacada en tant que dansaire en un certamen infantil, Secrets of the Sun Dial, produït a Boston per a recaptar diners en el marc del Near East Relief Fund. També va ser popular com a animadora dels veterans més recents de la Primera Guerra Mundial.

## Carrera

Duker era una ballarina que va entrar al món del vodevil i en diverses produccions de Broadway. També va treballar com a model artística i va prendre part en un acte d'acrobàcies de submarinisme amb les seves germanes a l'hipòdrom de Nova York. El seu nom i imatge van eixir en anuncis de mitges el 1924.
En l'àmbit escènic, va tenir papers a Better Times (1922), Earl Carroll's Vanities of 1924, Greenwich Village Follies (1924, amb la seva germana Alice), The Great Temptations (1926), The Desert Song (1926–1928), Cross My Heart (1928) i Sammy's Sally (1928).

## Vida personal

El 1928, Duker es va casar amb el venedor Edmund Schissel i va tenir-hi dos fills: Edmund i Geneva. Va morir el 1976 a Falmouth, a 71 anys.

## Referències

* ↑ «Reception to Roxbury Girls in Musical Comedy». The Boston Globe, 17-01-1925, p. 2.
* ↑ «Notes About the Players». The Boston Globe, 27-01-1924, p. 52.
* ↑ «Mrs. Susan Duker Haun of '20s high-diving team». The Boston Globe, 09-04-1975, p. 37.
* ↑ «Joint Recital at Studio Dances on Huntington Av». The Boston Globe, 28-01-1921, p. 5.
* ↑ «Roxbury Post Host of 'Follies' Girls». The Boston Globe, 08-02-1924, p. 12.
* ↑ «Give Children's Play for Near East Relief». The Boston Globe, 20-03-1921, p. 4.
* ↑ «Primrose Four Dance on Wednesday Evening». Boston Evening Globe, 12-12-1921, p. 9.
* ↑ , 08-02-1924, p. 12.
* ↑ , 27-01-1924, p. 50.
* ↑ , 15-10-1922, p. 74.
* ↑ , 23-01-1925, p. 10.
* ↑ "Actresses of the Stage and Screen: English Beauties" Midweek Pictorial (January 10, 1924): 20. via Internet Archive
* ↑ , 25-11-1923, p. 3.
* ↑ , 21-01-1925, p. 11.
* ↑ Billboard, 29-05-1926, pàg. 25.
* ↑ , 21-08-1928, p. 3.
* ↑ «Obituary for Edmund SCHISSEL (Aged 93)». The Boston Globe, 08-08-1996, p. 36.
* ↑ «Obituary for Geneva M. SCHISSEL». The Boston Globe, 16-07-1976, p. 35.
# Gallina nana flor d'ametller

La gallina nana flor d'ametller també coneguda per molts altres noms populars com perica, periqueta, periquina, peterrona, quica o quiquina és una raça de gallina pròpia de Catalunya.

## Història

No se sap de la seva antiguitat, és una raça disseminada que sempre es recorda a les masies de tota Catalunya, sobretot de la zona de Barcelona cap avall. El seu nom prové de les clapes característiques que tenen en forma dels pètals dels ametllers.
La seva disseminació faria que es tractés més aviat d'un grup racial en comptes d'una raça, però des de la dècada de 1990 que s'ha redactat un estàndard per perfilar la població.
L'IRTA i l'empresa Aviraut han col·laborat per recuperar-la. També s'ha creat una associació de criadors.

## Característiques

* Plomatge de diferents colors, però sempre clapat de blanc.
** Daurada amb clapat blanc.
** Canyella amb clapejat blanc.
** Negra amb clapejat de blanc.
** Blava amb clapejat de blanc.
** Blanc cendrós.
* Gall d'uns 1.100 grams i gallina d'uns 800.
* Tarsos predominantment blancs.
* Orelletes blanques.
* Ous d'uns 38 grams.
* Grans aptituds maternes.

## Enllaços externs

* Les races domèstiques autòctones de Catalunya Arxivat 2021-05-10 a Wayback Machine.
* Associació alemanya per a la cria de gallines catalanes (alemany)
# Germán Caicedo

Germán Caicedo (Cali, Valle del Cauca, Colòmbia; 25 d'agost de 1977) és un exfutbolista colombià que jugava de migcampista.
A mitjan 2008 arribà a Bogotà per jugar amb La Equidad, club del qual en surt en el mes de novembre de 2009 per anar al Cúcuta Deportivo, club on només va jugar sis mesos. Al segon semestre del 2010 jugà amb l'Amèrica de Cali. Sortí de l'equip a final d'any.

## Clubs

| Club | País | Any |
| Amèrica de Cali | Colòmbia | 1999 |
| Deportes Tolima | Colòmbia | 2000 - 2001 |
| Once Caldas | Colòmbia | 2001 |
| Deportes Tolima | Colòmbia | 2002 - 2003 |
| Deportivo Pasto | Colòmbia | 2003 |
| Cortuluá | Colòmbia | 2004 |
| Pérez Zeledón | Costa Rica | 2005 |
| Amèrica de Cali | Colòmbia | 2005 |
| Depor FC | Colòmbia | 2006 |
| Atlético Huila | Colòmbia | 2006 - 2007 |
| Deportivo Cali | Colòmbia | 2007 |
| Atlético Bucaramanga | Colòmbia | 2008 |
| La Equidad | Colòmbia | 2008 - 2009 |
| Cúcuta Deportivo | Colòmbia | 2010 |
| Amèrica de Cali | Colòmbia | 2010 |
| Depor Aguablanca | Colòmbia | 2011 |
| Bogotà F.C. | Colòmbia | 2011 |

## Palmarès
### Campionats nacionals

| Títol | Club | País | Any |
| Copa Colòmbia | La Equidad | Colòmbia | 2008 |

## Referències

* ↑ «Nueve jugadores saldrán de Equidad». El Tiempo. [Consulta: 24 novembre 2009].
* ↑ «Noticias del Cúcuta Deportivo». Antena 2. [Consulta: 22 maig 2010].
* ↑ «Vea las nuevas caras de América, Junior, Huila y Chicó». Terra Colombia. [Consulta: 8 juliol 2010].

## Enllaços externs

* Fitxa a BDFA
# Germán Darío Lux

Germán Darío Lux (7 de juny del 1982 a Carcarañá) va ser un futbolista argentí que ha jugat al River Plate, al Reial Mallorca i al Deportivo de La Coruña en la posició de porter. Actualment és segon entrenador del River.

## Carrera esportiva

El 1998 va començar a jugar al River Plate, debutant en el 2001 a la Primera divisió argentina. Germán va ser convocat per a molts partits de la selecció argentina. El 2004 es va consagrar als Jocs Olímpics d'Atenes 2004, mantenint la seva porteria invicta durant tot el torneig. També va ser subcampió a la Copa Confederacions 2005 on va ser titular en tots els partits.
El 2006 va ser un any molt difícil per a ell, ja que va sofrir la pèrdua del seu germà, que es va suïcidar a l'inici de l'any i, a més, no va ser convocat per a la Copa Mundial de Futbol de 2006 on, al principi, s'especulava que seria el segon o primer arquer. En el Torneig Apertura 2006 va perdre el lloc de titular a favor de Juan Pablo Carrizo. Després, a cap d'any, el tècnic Daniel Passarella li va comunicar que no ho tindria en compte per al Torneig Clausura 2007.
El 2007 va ser transferit al Mallorca del futbol espanyol, on arribà un cop vençut el contracte que l'unia al River Plate, que expirava el 30 de juny d'aquell any. Firmà un contracte per 4 temporades -fins al 2011.

## Títols

| Temporada | Club | Títol |
| 2001 | Argentina | Campionat del Món de Futbol sub-20 |
| 2004 | Argentina | Medalla d'or olímpic |

## Referències

* ↑ 2547&idi= 1 Pàgina web del Reial Mallorca

## Enllaços externs

* Pàgina no oficial de German Lux Arxivat 2008-05-16 a Wayback Machine. (castellà)
* River Plate traspassa al Mallorca a Germán Lux (castellà)
* Germán Lux es compromet quatre anys amb el Mallorca (castellà)
Germán Darío Lux amb l'Argentina - Plantilles de navegació :
Selecció de futbol de l'Argentina – Jocs Olímpics d'estiu 2004
1 Caballero •
2 Ayala •
3 Heinze •
4 Fernández •
5 Kily González •
6 Coloccini •
7 Saviola •
8 Mascherano •
9 Figueroa •
10 Tévez •
11 Delgado •
12 Rosales •
13 Rodríguez •
14 Medina •
15 D'Alessandro •
16 L. González •
17 M. González •
18 Lux •
Seleccionador: Bielsa
Selecció de futbol de l'Argentina – Copa Confederacions 2005
1 Leo Franco •
2 Samuel •
3 Sorín •
4 Zanetti •
5 Cambiasso •
6 Heinze •
7 Tévez •
8 Riquelme •
9 Saviola •
10 Aimar •
11 Delgado •
12 Lux •
13 Gonzalo •
14 Milito •
15 Placente •
16 Coloccini •
17 Bernardi •
18 Santana •
19 Maxi Rodríguez •
20 Demichelis •
21 Figueroa •
22 Galletti •
23 Caballero •
Seleccionador: Pekerman :